Деница Минчева
Космология

chitanka.info

Онази нощ, когато ти

погледна ме и тихо каза:

„Звезди са твоите очи

и лунен дъх косата“,

аз вече знаех, че за теб

изгрявам само и залязвам.

Комети лутат се край мен,

но аз не забелязвам.

Онази нощ, когато ти

в очите ми погледна,

аз вкопчих се в сърцето ти —

планетата безценна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.